alexandrainst/scandi-wiki huggingface dataset:
Raimundas Mažuolis

Raimundas Mažuolis (født 9. mars 1972) er en litauisk tidligere svømmer. Han representerte Litauen under Sommer-OL 1996 i Atlanta, der han blant annet var flaggbærer for sin nasjon under åpningsseremonien.

Se også 
 Liste over flaggbærere for Litauen under OL

Eksterne lenker 
 

Litauiske svømmere
Deltakere for Sovjetunionen under Sommer-OL 1988
Svømmere under Sommer-OL 1988
Deltakere for Litauen under Sommer-OL 1992
Svømmere under Sommer-OL 1992
Deltakere for Litauen under Sommer-OL 1996
Svømmere under Sommer-OL 1996
Fødsler i 1972
Felipe Muñoz

Felipe Muñoz (født 3. februar 1951) er en meksikansk tidligere svømmer. Han representerte landet sitt under Sommer-OL 1972, der han blant annet var flaggbærer for sin nasjon under åpningsseremonien. Han vant gull på 200 meter bryst fire år tidligere.

Se også 
 Liste over flaggbærere for Mexico under OL

Eksterne lenker 
 

Meksikanske svømmere
Olympiske mestere for Mexico
Deltakere for Mexico under Sommer-OL 1968
Svømmere under Sommer-OL 1968
Medaljevinnere under Sommer-OL 1968
Deltakere for Mexico under Sommer-OL 1972
Svømmere under Sommer-OL 1972
Fødsler i 1951
Olympiske medaljevinnere i svømming
Batchprosessering

Batchprosessering er utførelsen av en serie av dataprogrammer («oppgaver») på en datamaskin uten manuell intervensjon. Oppgavene settes opp slik at de kan fullføres uten menneskelig interaksjon. Alle innmatingsparametere er forutdefinerte i et eller flere skript, argumenter på kommandolinjen, kontrollfiler eller et job control language. Dette står i kontrast til interaktive programmer hvor brukeren blir bedt om å tilføre slik innmatning. Et program bruker et sett med datafiler som innmatning, prosesserer dataene og produserer et sett med datafiler som utmatning.

Operativsystemer
Det vilda torget

Det vilda torget er en diktsamling fra 1983 av svenske Tomas Tranströmer.

Diktet «Svarta vykort» har samlingens mest kjente sitat «Mitt i livet händer det att döden kommer och tar mått på människan. Det besöket glöms och livet fortsätter. Men kostymen sys i det tysta».

Referanser

Svenske dikt
Bøker fra 1983
Senter for husdyrforsøk

Senter for husdyrforsøk (SHF) er et senter ved Norges miljø- og biovitenskapelige universitet. SHF ble opprettet i 1994 og skiller seg fra et vanlig institutt ved å ha et styre med ekstern representasjon. Senteret finansieres gjennom en grunnbevilgning fra universitetet, inntekter fra forsøksoppdrag og salg av produkter fra husdyrhold og planteproduksjon.

I mai 2015 ble nye forsøks- og undervisningsbygninger på Ås åpnet av landbruks- og matministet Sylvi Listhaug.

Referanser

Eksterne lenker
 

Norges miljø- og biovitenskapelige universitet
Gary Hall sr.

Gary Hall sr. (født 7. august 1951) er en amerikansk tidligere svømmer. Han representerte USA i tre OL, og tok totalt tre medaljer.

Han var flaggbærer for sin nasjon under åpningsseremonien til Sommer-OL 1976.

Se også 
 Liste over flaggbærere for USA under OL

Eksterne lenker 
 

Svømmere fra USA
Deltakere for USA under Sommer-OL 1968
Svømmere under Sommer-OL 1968
Medaljevinnere under Sommer-OL 1968
Deltakere for USA under Sommer-OL 1972
Svømmere under Sommer-OL 1972
Medaljevinnere under Sommer-OL 1972
Deltakere for USA under Sommer-OL 1976
Svømmere under Sommer-OL 1976
Medaljevinnere under Sommer-OL 1976
Fødsler i 1951
Personer fra Cumberland County i Nord-Carolina
Olympiske medaljevinnere i svømming
Denys Sylantjev

Denys Olehovytsj Sylantjev () født 3. oktober 1976) er en ukrainsk tidligere svømmer. Han representerte Ukraina under Sommer-OL 2000 i Sydney, der han tok sølv. Han var flaggbærer for sin nasjon under åpningsseremonien fire år senere.

Se også 
 Liste over flaggbærere for Ukraina under OL

Referanser

Eksterne lenker 
 

Ukrainske svømmere
Deltakere for Ukraina under Sommer-OL 1996
Svømmere under Sommer-OL 1996
Deltakere for Ukraina under Sommer-OL 2000
Svømmere under Sommer-OL 2000
Medaljevinnere under Sommer-OL 2000
Deltakere for Ukraina under Sommer-OL 2004
Svømmere under Sommer-OL 2004
Deltakere for Ukraina under EM i svømmesport 1999
Olympiske medaljevinnere i svømming
Jodie Lawaetz

Jodie Lawaetz (født 3. september 1965) er en tidligere svømmer fra De amerikanske Jomfruøyer. Hun representerte landet sitt under Sommer-OL 1984, der hun blant annet var flaggbærer for sin nasjon under åpningsseremonien.

Se også 
 Liste over flaggbærere for De amerikanske Jomfruøyer under OL

Eksterne lenker 
 

Svømmere fra De amerikanske Jomfruøyer
Deltakere for De amerikanske Jomfruøyer under Sommer-OL 1984
Svømmere under Sommer-OL 1984
Fødsler i 1984
Benjamin Lo-Pinto

Benjamin Lo-Pinto (født 11. mars 1976) er en seychellisk tidligere svømmer. Han representerte landet sitt under Sommer-OL 2000 i Sydney, der han blant annet var flaggbærer for sin nasjon under åpningsseremonien.

Se også 
 Liste over flaggbærere for Seychellene under OL

Eksterne lenker 
 

Seychelliske svømmere
Deltakere for Seychellene under Sommer-OL 2000
Svømmere under Sommer-OL 2000
Fødsler i 1976
Enrico Linscheer

Enrico Linscheer (født 19. oktober 1974) er en surinamsk tidligere svømmer. Han representerte landet sitt under Sommer-OL 1996, der han blant annet var flaggbærer for sin nasjon under åpningsseremonien.

Se også 
 Liste over flaggbærere for Surinam under OL

Eksterne lenker 
 

Surinamske svømmere
Deltakere for Surinam under Sommer-OL 1992
Svømmere under Sommer-OL 1992
Deltakere for Surinam under Sommer-OL 1996
Svømmere under Sommer-OL 1996
Fødsler i 1974
Květoslav Svoboda

Květoslav Svoboda (født 25. august 1982) er en tsjekkisk svømmer. Han representerte landet sitt under tre OL, der han blant annet var flaggbærer for sin nasjon under åpningsseremonien til Sommer-OL 2004.

Se også 
 Liste over flaggbærere for Tsjekkia under OL

Eksterne lenker 
 

Tsjekkiske svømmere
Deltakere for Tsjekkia under Sommer-OL 2000
Svømmere under Sommer-OL 2000
Deltakere for Tsjekkia under Sommer-OL 2004
Svømmere under Sommer-OL 2004
Deltakere for Tsjekkia under Sommer-OL 2008
Svømmere under Sommer-OL 2008
Fødsler i 1982
Yellow cab

Yellow cab er en felles betegnelse på mange drosjeselskaper i USA, Canada og India. (Av de kan noen ha felles tilknytning, andre ikke). Det opprinnelige Yellow Cab Company i Chicago i Illinois er et av de største drosjeselskapene i USA.

Yellow Cab Company i Chicago (ikke det samme som Yellow Taxicab Co.) ble grunnlagt John D. Hertz i 1914. Disse drosjene hadde en spesialbygget firesylinderet Continental-motor og spesialbygget karosseri, bygget av Racine Body Co i Racine i Wisconsin. Såvel farge som navn ble valgt av John D. Hertz som et resultat av undersøkelser foretatt av University of Chicago, som indikerte at gult er den fargen det er lettest å få øye på.

The Yellow Cab Manufacturing Company ble dannet i 1920.

Yellow cab selskaper
 The Yellow Cab Company, Baltimore, Maryland, ble grunnlagt i 1909.
 The Yellow Cab Company, Vancouver, British Columbia grunnlagt 1921. (Canada)
 Yellow Cab,Victoria, British Columbia, tidligere Empress Taxi. (Canada)
 Yellow Checker Cab,Peoria, Illinois, ble grunnlagt i 1922. (USA)
 The Yellow Cab Group ble grunnlagt i 1924 og virker i Queensland og Tasmania.
 Yellow Cabs opererer i Melbourne.
 Yellow and Coastal Cabs i Perth (Australia).
 Yellow Cab Co. i Oklahoma City, Oklahoma ble grunnlagt i 1918. 
 Yellow Cab, Edmonton, Alberta fikk Yellow-navn i 1945.
 The Yellow Cab Cooperative, San Francisco, grunnlagt 8. november 1977, overtok et privat selskap.
 Yellow Cab Company Toronto (Canada)
 Yellow Cab Co! Bay Area (USA)
 Peter Pan Bus Lines ble grunnlagt som Yellow Cab Air Line i Springfield i Massachusetts, som ble kjøpt opp av Peter Carmen Picknelly i 1933. (USA)
 Louisville Transportation Company i Louisville i Kentucky, opererer både som Yellow Cab, Checker Cab og Cardinal Cab. Yellow Cab i Louisville har operert siden 1893, da det ble grunnlagt som Louisville Carriage Company. (USA)
 NYC Cab  (USA)
 Yellow Cab Of Buffalo er en del av Liberty Cab
 I Melbourne, har alle drosjeselskaper gule drosjer
 Yellow Cab i Burlington i Ontario
 Yellow Cab i Hyderabad i India

Annet 
Filmkomedien The Yellow Cab Man fra 1950 med Red Skelton i hovedrollen.

Referanser

Drosjeselskaper
Microsoft Edge

Microsoft Edge (kodenavn Spartan) er en nettleser som er utviklet av Microsoft. Den erstatter Internet Explorer som standard-nettleser fra og med Windows 10. I utviklingen av Microsoft Edge ble det lagt stor vekt på å støtte webstandarder. Man har også valgt å fjerne støtte for en rekke utdaterte teknologier slik som ActiveX.

Se også 
 Nettleser
 Internet Explorer

Referanser

Eksterne lenker
 
 Microsoft Edge Dev Blog – Blogg for utviklingsgruppen

Edge
Proprietær programvare
Windows-komponenter
Nettlesere
Gudetre

Gudetre (Ailanthus altissima) er et løvfellende tre i bittervedfamilien. Det er en av de få artene i denne familien som finnes utenom tropene.

Det blir opptil 20 m høyt. Stammen er rett og sylindrisk med kraftige, opprette greiner som danner en høy, kuppelformet krone. Rotskudd er vanlige. Barken er glatt og grå og har hos eldre trær ofte et mønster av krumme striper. Bladene er spredte, finnete og 30–60 cm lange. Det er 13–27 småblad; de er helrandete, men har 1–3 tenner på hver side av basis. Bladene har en ubehagelig lukt når de knuses.

Treet er som regel særbu, og hannblomstene sitter i store, tette, grønnlige klaser. Fruktene sitter i klaser på opptil 30 cm. De deler seg i enkeltfrukter med vinge som er 4 cm lange og 1 cm brede.

Gudetre vokser naturlig kun i nordlige og sentrale Kina, men er vanlig plantet i parker og langs gater i alle tempererte og subtropiske strøk. I Norge finnes det enkelte steder langs kysten i sør. Gudetre blir lett naturalisert og kan utkonkurrere den opprinnelige vegetasjonen. Arten sprer seg hurtig både med frø og vegetativt, og treet skiller ut et allelopatisk stoff som forgifter andre planter. Det betraktes derfor som en skadelig invaderende art i Europa, Nord-Amerika og andre steder.

Åmene til gudetrepåfuglspinner (Samia cynthia) lever på gudetre, og sommerfuglen er blitt introdusert sammen med treslaget rundt om i verden.

Galleri

Litteratur

Eksterne lenker 
 

Sapindales
Haitam Aleesami

Haitam Aleesami (født 31. juli 1991) er en norsk fotballspiller som spiller for den kypriotiske klubben Apollon Limassol.

Han har marokkansk bakgrunn.

Klubbkarriere 
Aleesami startet sin spillerkarriere i  og  før han siden meldte overgang til . Han fikk sin debut på førstelaget til Skeid under 2. divisjon fotball for menn 2010 og ble kåret til årets unge spiller i Skeid den påfølgende sesongen. I august 2012 meldte han overgang til  som erstatning for Benjamin Dahl Hagen, som dro tilbake til  etter et låneopphold hos Fredrikstad. Aleesami debuterte i Tippeligaen i en hjemmekamp mot  den 5. august 2012, hvor han også ga en målgivende pasning til Tarik Elyounoussi.

Den 18. august 2014 skrev Aleesami under på en fireårskontrakt med den svenske storklubben  som tiltenkt erstatter av Ludwig Augustinsson, som meldte overgang til . Aleesami sluttet seg til klubben først etter at høstsesongen hos Fredrikstad var over.

Den 4. august 2016 meldte Aleesami overgang til den italienske klubben US Città di Palermo.

8. juli 2019 skrev han under for den franske klubben Amiens SC.

Meritter 
IFK Göteborg
 Svenska Cupen (1): 2014/2015

Referanser

Eksterne lenker 
 
 Spillerprofil hos NFFs nettsider
 Spillerprofil hos SvFFs nettsider
 Spillerprofil hos Eliteprospects.com
 Spillerprofil hos Ffksupporter.no

Norske fotballspillere
Norske landslagsspillere i fotball for herrer
Fotballspillere for Nordstrand IF
Fotballspillere for Holmlia SK
Fotballspillere for Skeid Fotball
Fotballspillere for Fredrikstad FK
Fotballspillere for IFK Göteborg
Fotballspillere for US Palermo
Fotballspillere for Amiens SC
Fotballspillere for FK Rostov
Fotballspillere for Apollon Limassol
Norske fotballspillere i Sverige
Norske fotballspillere i Italia
Norske fotballspillere i Frankrike
Norske fotballspillere i Russland
Norske fotballspillere på Kypros
Nordmenn av marokkansk opphav
Personer fra Oslo
Fødsler i 1991
Käsivarsi ødemarksområde

Käsivarsi ødemarksområde (finsk: Käsivarren erämaa-alue) er det nest største ødemarksområdet i Finland. Det ligger i Enontekis kommune i Lappland. Det ble opprettet i 1991 i likhet med alle de 11 andre ødemarksområdene i Lappland. Det har et areal på . Det er det best besøkte ødemarksområdet i Finland. Området administreres av Forststyrelsen.

Området grenser i nordøst mot den norske Reisa nasjonalpark.

Alle finske fjell med høyde over 1 000 meter ligger innenfor Käsivarsi ødemarksområde, bortsett fra Saana ved Kilpisjärvi som ligger like i nærheten.

Käsivarsi er det finske ordet for arm, og henviser til områdets beliggenhet i «den finske armen», det smale området som strekker seg mot nordvest mellom Norge og Sverige.

Referanser 

Ødemarksområder i Finland
Verneområder i Lappland (Finland)
Verneområder opprettet i 1991
1991 i Finland
Enontekis geografi
Certolizumab pegol

Certolizumab pegol, varemerke Cimzia, er et terapeutisk monoklonalt antistoff til tumor nekrosefaktor alfa (TNF-α). Legemiddelet er utviklet av den belgiske produsenten UCB for behandling av Crohns sykdom og reumatoid artritt.

Referanser

Eksterne lenker 
 Cimzia i Felleskatalogen
 Cimzia i Felleskatalogen, pasientutgave
 Cimzia Inj - Legeforeningen.no

 

Bioteknologi
Legemidler
Tverlandet kunstgress

Tverlandet kunstgress er en fotballbane som ligger på Tverlandet i Bodø kommune. Den er anlagt i forbindelse med Tverlandet skole og brukes av Tverlandet Idrettslag.

Banen er utstyrt med en belysning på 150 lux.

Eksterne lenker 
 

Fotballstadioner i Norge
Idrettsanlegg i Nordland
Sport i Bodø
Byggverk i Bodø
Schibsted Norge

Schibsted Norge AS er et norsk medieselskap. Selskapet er overbygningen for mediehusene VG, Aftenposten, Bergens Tidende, Fædrelandsvennen og Stavanger Aftenblad. I tillegg inneholder selskapet Schibsted Vekst og MNO Trykk. Selskapet erstattet i 2012 Media Norge.  Dette skjedde i etterkant av at Schibsted ASA hadde blitt heleiere av Media Norge-avisene.

Schibsted Forlagene var inntil juni 2015 en del av Schibsted, men ble da sammen med Ebok.no solgt til Forlagshuset Vigmostad & Bjørke.

Schibsted ASA eier i dag 100 prosent av Schibsted Norge.

Referanser 

Norske medieselskaper
Schibsted
Selskaper etablert i 2012
Toppserien 2015

Toppserien 2015 var den 29. sesongen av den øverste divisjon for norsk kvinnefotball. LSK Kvinner vant serien foran Avaldsnes og Røa. Dette var LSK Kvinners tredje seriemesterskap etter 2012 og 2014. Avaldsnes tok medalje for første gang, mens Røa tok sin første medalje siden 2011. Stabæk ble uten medalje for første gang siden de debuterte i 2009.

Amazon Grimstad rykket ned med 15 poeng etter at de fikk ett poengs trekk etter at de ikke nådde sine delmål i NFFs økonimiske handlingsplan. Medkila gikk videre til kvalifisering mot Grand Bodø.

Tabellen

Utviklingen

Kolbotn tok en tidlig ledelse etter sterk borteseier mot Medkila og hjemmeseier mot Sandviken. Imidlertid var det kort tid etter det LSK Kvinner som tok over. LSK Kvinner spilte seks kamper på rad og vant samtlige uten å slippe inn mål. Dette inkluderte seire mot de på forhånd sterkeste konkurrentene Avaldsnes og Stabæk. De tapte imidlertid borte mot Røa, men beholdt ledelsen helt inn.

Avaldsnes tok sølv etter å ha vært konsekvent mer stabile enn Røa i de siste kampene. Røa hadde muligheten flere ganger til å sikre bronsen mot konkurranse fra spesielt Stabæk, men mislyktes helt frem til siste serierunde, der de greide uavgjort mot Klepp og dermed bronse. Klepp selv endte på sjetteplass etter stort sett i hele sesongen å ha tilhørt øvre halvdel.

Sandviken, Medkila og Amazon Grimstad kjempet i det lengste om å unngå nedrykk. I en kort periode var også Arna-Bjørnar og Vålerenga med i nedrykksstriden.

Referanser

Toppserien
Fotball i Norge i 2015
Adaptiv læring

Adaptiv læring er en undervisningsmetode som benytter IKT for spesialtilpasse læremidler og oppgaver til den enkeltes forkunnskaper og ferdighetsnivå. Felles for adaptiv læringteknologi er at programvare observerer et eller flere aspekt ved læringen, oftest hvorvidt det er svart riktig eller feil på oppgaver, for deretter å analyse av observasjonene for å kunne gjøre personlig tilpassning av læremidler som tilbys senere. Bruk av adaptiv læringsteknologi har som mål å forbedre læring ved å unngå frafall eller kjedsomhet fordi lærestoffet er alt for enkelt eller for vanskelig. 

Adaptive tester er basert på et lignende prinsipp, men har som mål å gi individtilpassede spørsmål under eksamener eller tester. 

Adaptive læringsystemer etterligner hvordan en god (privat-)lærer tilpasser undervisning etter kunnskapsnivå, interesser og hvilke feil som er gjort tidligere. Men adaptive systemer har potensielt mulighet til å hente inn data fra tusenvis av elever eller studenter og dermed se mønstre eller måle effekter ved hjelp av læringsanalyse som mange lærere ikke vil oppdage eller ha tid til å benytte erfaringene fra. Dersom adaptive læringssystemer benyttes som supplement, ikke erstatning for tradisjonell undervisning har metoden (i likhet omvendt undervisning) mulighet til å frigjøre undervisningtid fra klasseromsundervisning til individuell veiledning. 

Enkelte produkt som markedsføres som adaptiv læring er blitt kritisert for kun å benytte anbefalingsalgoritmer (av samme type som Netflix og Amazon) for å velge ut ferdiglaget innhold, uten at selve innholdet i læremidlene tilpasses. En annen utfordring er leverandøravhengighet og produktlåsing som vil kunne oppstå hvis tilbydere av adaptive læremidler oppnår monopol på grunn av eierskap til data om brukerne sine.



Kjente leverandører av systemer med støtte for adaptiv læring  
 Adap AS
 Domoscio
 Khan academy
 Kikora
 Knewton

Se også 
 Digitalt læreverk
 MOOC, massivt åpent nettkurs

Referanser

Eksterne lenker 
 aftenposten.no Datasystemet som holder elevene i flytsonen (om introduksjon av adaptiv læring) av Per Kristian Bjørkeng 10.05.2015

Utdanningsteknologi
Læring
Aplopsis

Aplopsis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små til middelsstore, avlange, mørkt brunlige skarabider. Kroppen er matt og fint hårete.

Levevis 
Larvene lever i jorda, der de eter røtter.

Utbredelse 
Denne gruppen lever i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Automoliini Britton, 1978
 Slekten Aplopsis Blanchard, 1850 
 Aplopsis ablata (Britton, 1957)
 Aplopsis borealis (Britton, 1957)
 Aplopsis caviceps (Lea, 1917)
 Aplopsis darlingtoni (Britton, 1957)
 Aplopsis debilis (Blackburn, 1898)
 Aplopsis decipiens (Burmeister, 1855)
 Aplopsis discedens Blackburn, 1898
 Aplopsis evexa (Britton, 1957)
 Aplopsis ferruginea (Blackburn, 1892)
 Aplopsis grisea (Burmeister, 1855)
 Aplopsis hamilla (Britton, 1957)
 Aplopsis henryi (Britton, 1957)
 Aplopsis lineoligera Blanchard, 1850
 Aplopsis longipes (Blackburn, 1907)
 Aplopsis mayae (Britton, 1957)
 Aplopsis olliffi (Blackburn, 1898)
 Aplopsis punctulata (Blackburn, 1898)
 Aplopsis rutila (Britton, 1957)
 Aplopsis serricollis (Lea, 1919)
 Aplopsis setosa (Britton, 1957)
 Aplopsis spadix (Britton, 1957)
 Aplopsis viridis (Blackburn, 1892)
 Aplopsis wilsoni (Britton, 1957)

Kilder 
 Atlas of Living Australia - Aplopsis

Eksterne lenker 
 
 Bildegalleri over australske arter

Oldenborrer
Australias insekter
Biller formelt beskrevet i 1850
Phyllochlaenia

Phyllochlaenia er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
Små til middelsstore, avlange, mørkt brunlige skarabider. Kroppen er matt og fint hårete.

Levevis 
Larvene lever i jorda, der de eter røtter.

Utbredelse 
Denne gruppen lever i Australia.

Systematisk inndeling 
Slekten bør muligens hete Deuterocaulobius Dalla Torre, 1912

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Automoliini Britton, 1978
 Slekten Phyllochlaenia Blanchard, 1846
 Phyllochlaenia ceylanica (Nonfried, 1894)
 Phyllochlaenia rufescens Blanchard, 1846
 Phyllochlaenia villosus (Guillou, 1844) - sørøstlige Australia inkludert Tasmania

Eksterne lenker 
 
 Bildegalleri over australske arter

Oldenborrer
Dyr formelt beskrevet i 1846
Brittonius

Brittonius er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Levevis 
Larvene lever i jorda, der de eter røtter.

Utbredelse 
Arten lever i Western Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Automoliini Britton, 1978
 Slekten Brittonius Özdikmen & Demir, 2008
 Brittonius castanea (Britton, 1957)

Eksterne lenker 
 
 Bildegalleri over australske arter

Oldenborrer
Biller formelt beskrevet i 1957
Australias fauna
Muotkatunturi ødemarksområde

Muotkatunturi ødemarksområde (finsk: Muotkatunturin erämaa-alue) er et ødemarksområde i Finland. Det ligger i kommunene Utsjok og Enare i Lappland. Det ble opprettet i 1991 i likhet med alle de 11 andre ødemarksområdene i Lappland og administreres av Forststyrelsen. Det har et areal på . 

Det er ingen veier i området og ingen merkede turstier, og bare fire tilgjengelige hytter. Det er derfor praktisk talt fullstendig naturlig og primitivt. I det nordøstre hjørnet er det enorme myrer, i nord og vest høyereliggende områder oppdelt av elvedaler, og i sørvest er det granskog. Midt inne i området ligger innsjøen Peltojärvi. Det høyeste punktet er Kuárvikozzâ (590 moh.).

I sør er området avgrenset av veien Inari-Angeli, i vest av veien Angeli-Karigasniemi, i nord av veien Kaamanen-Karigasniemi og i øst av den finske riksvei 4.

Referanser

Eksterne lenker 
 
 

Ødemarksområder i Finland
Verneområder i Lappland (Finland)
Verneområder opprettet i 1991
1991 i Finland
Enares geografi
IBM TSS/360

IBM TSS/360 er et tidsdelt operativsystem som ble lansert av IBM i 1967. Operativsystemet ble laget eksklusivt for IBM System/360 modell 67. Det ble gjort tilgjengelig som et testsystem for enkelte kunder i 1967, men ble aldri lansert av IBM som et offisielt produkt. TSS/360 hadde mange banebrytende egenskaper, som senere fant veien til populære systemer som Multics og VM/CMS. TSS ble senere portert til IBM System/370 og enkelte 303x systemer. Men på tross av sine mange avanserte egenskaper, møtte det ikke forventningene og ble til slutt kansellert.

Operativsystemer for IBM System/360
IBM operativsystemer
Historiske operativsystemer
Tidsdelte operativsystemer
Programvare fra 1967
1967 i USA
Bigamiloven

Bigamiloven,  eller Lex Nygaardsvold, er kallenavn for en endring i den norske ekteskapsloven under andre verdenskrig. Den ble vedtatt som en midlertidig anordning av Johan Nygaardsvolds eksilregjering i London 15. april 1942. Anordningen åpnet for adgang til skilsmisse ved bevilling (administrativ beslutning) når en av ektefellene søkte om det, og det på grunn av krigen eller andre særlige forhold ikke var mulig å få forbindelse med og varsle den andre ektefellen.

Referanser

Norge under andre verdenskrig
Familierett
Ki Hong Lee

Ki Hong Lee (koreansk: 이기홍; født 30. september 1986 i Seoul i Sør-Korea) er en koreansk-amerikansk skuespiller.

Karriere 
Lee spilte Minho i Maze Runner-filmene. Han har også spilt Paul i TV-serien The Nine Lives of Chloe King, samt hatt gjesteroller i en rekke andre kjente TV-serier, som Victorious, The Secret Life of the American Teenager, Modern Family, New Girl og NCIS: Naval Criminal Investigative Service.

Filmografi

Film

TV

Kortfilm

Teater

Referanser

Eksterne lenker 
 

Skuespillere fra USA
Personer fra Seoul
Personer fra USA